﻿ Lurer.com | Ռուս բլոգերն՝ Արցախի մասին
Ռուս բլոգերն՝ Արցախի մասին
Արցախ	 27 Սեպտեմբեր, 2017 18:49
Ռուս բլոգեր Սերգեյ Նովիկովը Հայաստան և Արցախ կատարած այցից հետ հանդես է եկել հրապարակմամբ՝ ներկայացնելով իր տպավորությունները:
«Վերջերս եմ վերադարձալ հերթական՝ հինգերորդ ճանապարհորդությունից Հայաստանով և Ղարաբաղով: Այդ անգամ՝ բլոգ-տուրի շրջանակում՝ տեղաշարժվելով բոլորովին այլ տեմպերով, քան ազատ ճանապարհորդության ժամանակ է»,- գրել է բլոգերը, հայտնում է panorama.am-ը:
Պատմել է, որ սեպտեմբերի կեսերին է այցը եղել, երբ Կովկասում ցերեկային ժամերին ամառվա նման շոգ է, իսկ երեկոյան՝ թարմ օդ, բայց ոչ ցուրտ, լեռներում սկսվում է ոսկե աշունը, այգիները լի են լինում պտուղներով:
«Երեք ամբողջ օր և ավելի քան հազար կիլոմետր՝ Երևանից Ստեփանակերտ ու հակառակը: Դրանցից ավելի քան 300-ը ամենաչճանաչված հանրապետության գլխավոր տեսարժան վայրերով, հյուսիսում գտնվող Դադիվանքից մինչև հարավ՝ Տողի խաղողի այգիներ:
Հնություններ, թանգարաններ, բնություն, մշակութային ավանդույթներ, ամենօրյա կյանք, հանդիպումները հին ծանոթների հետ և նոր ծանոթություններ…:
Ինձ համար անձամբ բոնոս էր՝ Ղարաբաղի որոշ must see, որը ես հետաձգում էի մինչև հաջորդ այցը («ոչ հիմա, դեռ կհասցնեմ»)»,- մասնավորապես գրել է նա:
Բլոգերի ներկայացմամբ, ծրագիրը բավականին հագեցած էր, բայց հաջողված այցելություն էր:
Նա նշել է, որ, ընդհանուր առմամբ, նման այցելություններն արդյունավետ են ցանակացած տարածաշրջանը ներկայացնելու առումով, որտեղ սովոր չեն արտասահմանցի ճանապարհորդների, բայց ամբողջ ուժով ջանում են գրավել նրանց՝ «մեզ մոտ գեղեցիկ է, հետաքրքիր և անվտանգ, միայն եկեք»:
«Բայց, իմ կարծիքով, ԽՍՀՄ նախկին չճանաչված կամ մասամբ ճանաչված տարածքներից միայն Ղարաբաղում կա զբոսաշրջության զարգացման հստակ ծրագիր: Այստեղ հրատարակվում են ուղեցույցներ և մշակվում են երթուղիներ, մասնակցում են միջազգային ցուցահանդեսների, վերանորոգում են ճարտարապետական հուշարձանները, կազմակերպում են լրագրողական և բլոգերների այցելություններ: Մի խոսքով՝ իրական աշխատանք են կատարում»,- գրել է բլոգերը:
Սերգեյ Նովիկովը ներկայացրել է լուսանկարներ Ստեփանակերտից, Շուշիից, Տիգրանակերտից, Հունոտի կիրճից, Ամարասից, Դադիվանքից, Գանձասարից, Նիկոլ Դումանի թանգարանից և այլ վայրերից:
«Այսպիսով՝ blacklistparty2017, ինչպես դա եղել»:
Այս թեմայով Nas Daily-ի տեսանյութը՝ Հայաստանի՝ անոմալ վայր համարվող տարածքից Աստղաշենը շուտով նոր ջրագիծ կունենա. ԱՀ պետնախարար Մարտիրոսյանը ընդունել է SPFA-ի ներկայացուցիչներին Հայաստանից բլոգեր Nas Daily-ի հերթական տեսանյութը պատմում է պատերազմի վատ հետևանքների մասին Բլոգերը երկնաքերի բարձունքում արված լուսանկարով զարմացրել է համացանցի օգտատերերին (լուսանկարներ) Տեր-Պետրոսյանին վերադարձնում են խաղի մե՞ջ. ի՞նչ է սպասվում Արցախում